Légy te Magyarország elsõ blokklánc lovagja
A Blockchaineum alapítói a Corvinus Fintech Centerrel közösen, a Budapesti Mûszaki és Gazdaságtudományi Egyetem és az Eötvös Lóránd Tudományegyetem közremûködésével, megrendezi Magyarország elsõ blokklánc versenyét. A szervezõk a teljes Kárpát-medencei régióból várják a csapatokat, akik két kategóriában mérik majd össze tudásukat. A versenyre díjmentesen nevezhetnek ötletgazdák, startupperek, egyetemisták és vállalkozók is. Döntõ 2018. május 23-án a Blockchaineum 2.0 konferencián.
Széles körû egyetemi összefogással, a Blockchaineum konferencia alapítói és a Corvinus Fintech Center idén tavasszal megrendezi az elsõ országos blokklánc versenyt, melynek keretében a blockchain technológiára épülõ, ötlet fázisban lévõ vagy már mûködõ megoldásokkal jelentkezhetnek díjmentesen magyar vállalkozók, egyetemisták, startupperek.

„A kriptovaluták világán kívül, széles körûen, többek között az egészségügy, az oktatás, az adózás területén alkalmazható hatékonyan a blockchain, amelynek technológiai fejlesztésében, új megközelítések gyakorlati megvalósításában a hazai informatikai közösség nemzetközi szinten is élenjáró. Az elsõ országos, sõt teljes Kárpát-medencei régióra meghirdetett Block Knights Contest 2018 célja, hogy egyrészt megismerhetõvé tegye a blokklánc technológia sokszínûségét, másrészt teret adjon a legújabb jövõbe mutató ötleteknek, megközelítéseknek, megoldásoknak" – hangsúlyozta Czeglédi Tamás ötletgazda, a Blockchaineum egyik alapítója.

A versenyre jelentkezõk két kategóriában adhatják be pályázataikat - edukációs, vagyis ötletszintû, illetve üzleti, vagyis már mûködõ kategóriában. A három tagú szakmai zsûri rangsorol, továbbá egy csapat közönségszavazással bekerülhet a legjobbak közé a döntõbe. A továbbjutott versenyzõknek mentorok nyújtanak szakmai támogatást projektjük fejlesztésében, kidolgozásában. Az elsõ országos blokklánc verseny döntõjére 2018. május 23-án kerül sor a Blockchaineum 2.0 konferencián Budapesten, az Akvárium klubban. A fõdíj és díjak értékes nyeremények.

A versenyre személyesen is lehet jelentkezni a „Mi van a Bitcoin mögött?" elnevezésû tematikus eseményen 2018. február 6-án, amelyen Czakó Borbála, a Hungarian Business Leader Forum elnöke, Pataricza András a Budapesti Mûszaki Egyetem egyetemi tanára, Anh Trinh Tuan a Corvinus Fintech Center vezetõje, valamint Mérõ László matematikus és Bod Péter Ákos közgazdász megosztják gondolataikat a blokkláncról, a Bitcoinról és a jövõ informatikai megoldásairól.

„Adj hatalmat a többségnek, elnyomják a keveseket. Adj hatalmat a keveseknek, elnyomják a többséget"– ezt Alexander Hamilton, az Egyesült Államok elsõ pénzügyminisztere mondta még a 18. században. A blokklánc technológia képes újradefiniálni az intézményi struktúrákat és bizalmi viszonyokat egy jobb világért, amelyben a fent említett ideál megvalósulhasson, és amelyben az átlagos emberek hangjai jobban hallhatók" – véli Trinh Anh Tuan társszervezõ, a Corvinus Fintech Center vezetõje.

További részletek a www.blockchaineum.hu/blockchain-verseny weboldalon.
blockchain